Allura, ir-Rovers bdew jilagħbu fl-ewwel diviżjoni wara 3 snin fit-Tieni Diviżjoni. Matul dan l-istaġun Żebbuġ kienu iggwidati minn Teddy Curmi u akkwistaw żewġ attakkanti ta' Sannat Lions li huma M. Grima and M. Cardona. Fil-midfild J. Briscoe ssaħħah id-difiża u t-tim sofra biss 6 gowls. Il-kaptan Carmel Farrugia kien ivvutat l-aħjar plejer tat-tieni diviżjoni. L-istaġun ta' wara, 1993-94, fl-ewwel diviżjoni, Żebbuġ Rovers sabuha diffiċli, allavolja dawn kellhom il-gowler T. Pace, l-attakkant R. Chetcuti u l-barrani R. Bouamara, u barra minn dan ġabu kowċ ġdid Carmel Sultana minflok Teddy Curmi.

In-Network tal-Ferrovija Nazzjonali ta' 16,116 kilometru (10,072 mil) fil-Gran Brittanja u 303 kilometru ta' rotta (189 mil ta' rotta) fl-Irlanda ta' Fuq jġorr il-fuq minn 18,000 passiġġieri u 1,000 tagħbija kull jum. Networks ta' ferroviji urbani huma pjutost żvillupati f'Londra u bliet oħra. Darba kien hemm 48,000 kilometru ta' rotta (30,000 mil ta' rotta) ta' network ta' ferrovija fir-Renju Unit, però ħafna minn din ir-rotta ġiet mqassra bejn il-perjodu ta' 1955 u 1975, wara rapport mill-konsulent tal-gvern Richard Beeching f'nofs l-1960ijiet (magħrufa bħala il-Beeching Axe).

Suldat li kien qiegħed gwardja f'dan il-proċess kien ordnat biex jieħu liċ-Ceaușescu 'l barra wieħed wieħed u jisparalhom, imma huma talbu li jinqatlu flimkien. Is-suldati qabblu u bdew jorbtu idejhom minn wara darhom fost il-protesti taċ-Ceaușescu. Huma ġew maqtula minn ġabra ta' suldati inklużi l-Kaptan Ionel Boeru, is-Surġent-Maġġuri Georghin Octavian u Dorin-Marian Cîrlan. L-iskwadra tal-isparar bdiet tispara hekk kif it-tnejn li huma kienu mal-ħajt. Ekwipaġġ televiżiv li kienu hemm biex jiġbu l-eżekuzzjoni rnexxielhom iġibu l-aħħar ftit hekk kif iċ-Ceaușescu kienu mal-art fost trab mill-balli li ħabtu mal-ħajt u mal-art. Qabel ma tkompliet is-sentenza, Nicolae Ceaușescu kanta ""L-Internazzjonali"" waqt li kien qiegħed jittieħed għall-post tal-qatla.

Il-Latvja wieħed mill-pajjiżi fil-Lvant ta' l-Ewropa, beda jidher fix-xena tal-futbol internazzjonali mill-24 ta' Settembru 1922, meta lagħab kontra l-Estonja u spiċċaw parità (Latvja 1 - 1 Estonja). L-ikbar rebħa li għamlet il-Latvja kienet kontra l-Litwanja, meta fit-30 ta' Mejju 1935, it-tim Latvjan skurja sitt gowls (Latvja 6 - 1 Litwanja). Iżda jekk insemmu l-agħar telfa bilfors irridu nsemmu dik tad-29 ta' Mejju 1927 kontra l-Isvezja (Svezja 12 - 0 Latvja).

L-Enċiklopediji jistgħu jagħtu informazzjoni ġenerali, kif ukoll ikollhom numru ta' kapitli b'ħafna artikli li jolqtu ħafna dipartimenti ta' l-għerf tal-umanità. Xi eżempji famużi ta' enċiklopediji huma l-Encyclopædia Britannica bil-lingwa Ingliża u l-enċiklopedija Ġermaniża Brockhaus; Jista' jagħti l-każ li dawn l-enċiklopediji jispeċċjaliżżaw f'kampi diversi, (pereżempju enċiklopedija fuq il-mediċina, storja, filosofija, lingwistika, jew liġi). Hemm ukoll eżempji ta' enċiklopediji li jiffokaw biss fuq kampijiet li jiffurmaw parti mil-lat kulturali, etniku, jew mill-perspettiva ta' nazzjon, eżempju ta' dawn huma l-Great Soviet Encyclopedia li tiffoka fuq l-ex stat Sovjetiku, u l-Encyclopedia Judaica li tiftaħ fuq l-istat Iżraeljan.